CELEX: 32006R0205
Language: sk
Date: 2006-02-06 00:00:00
Title: Nariadenie Komisie (ES) č. 205/2006 zo  6. februára 2006 , ktorým sa menia a dopĺňajú prílohy I a II k nariadeniu Rady (EHS) č. 2377/90, ktorým sa stanovuje postup Spoločenstva na určenie maximálnych limitov rezíduí veterinárnych liečiv v potravinách živočíšneho pôvodu, pokiaľ ide o toltrazuril, dietylénglykol monoetyléter a polyoxyetylén sorbitan monooleát   (Text s významom pre EHP)

7.2.2006   
            
            
               SK
            
            
               Úradný vestník Európskej únie
            
            
               L 34/21
            
         
      NARIADENIE KOMISIE (ES) č. 205/2006
   zo 6. februára 2006,
   ktorým sa menia a dopĺňajú prílohy I a II k nariadeniu Rady (EHS) č. 2377/90, ktorým sa stanovuje postup Spoločenstva na určenie maximálnych limitov rezíduí veterinárnych liečiv v potravinách živočíšneho pôvodu, pokiaľ ide o toltrazuril, dietylénglykol monoetyléter a polyoxyetylén sorbitan monooleát
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2377/90 z 26. júna 1990, ktorým sa stanovuje postup Spoločenstva na určenie maximálnych limitov rezíduí veterinárnych liečiv v potravinách živočíšneho pôvodu (1), a najmä na jeho články 2 a 3,
   so zreteľom na stanoviská Európskej agentúry pre lieky, ktoré sformuloval Výbor pre veterinárne lieky,
   keďže:
   
               (1)
            
            
               V súlade s nariadením (EHS) č. 2377/90 by sa mali zhodnotiť všetky farmakologicky účinné látky, ktoré sa používajú v rámci Spoločenstva vo veterinárnych liekoch určených na podávanie zvieratám určeným na produkciu potravín.
            
         
               (2)
            
            
               Látka toltrazuril je uvedená v prílohe I k nariadeniu (EHS) č. 2377/90 pre kurčatá a morky, a to pre ich svalovinu, kožu a tuk, pečeň a obličky, s výnimkou tých jedincov, ktoré znášajú vajcia určené na ľudskú spotrebu, a pre ošípané, a to pre ich svalovinu, kožu a tuk, pečeň a obličky. Toltrazuril je až do ukončenia vedeckých štúdií uvedený aj v prílohe III k uvedenému nariadeniu pre hovädzí dobytok, a to pre svalovinu, tuk, pečeň a obličky, s výnimkou tých jedincov, ktorých mlieko je určené na ľudskú spotrebu. Tieto štúdie sú už v súčasnosti ukončené a zápis pre toltrazuril v prílohe I k nariadeniu (EHS) č. 2377/90 by sa mal preto rozšíriť, aby sa vzťahoval na hovädzí dobytok. Zápis by sa mal tiež rozšíriť na všetky druhy cicavcov určené na produkciu potravín, a to pre ich svalovinu, tuk, pečeň a obličky, s výnimkou tých jedincov, ktorých mlieko je určené na ľudskú spotrebu, a na hydinu, a to pre svalovinu, kožu a tuk, pečeň a obličky, s výnimkou tých jedincov, ktoré znášajú vajcia určené na ľudskú spotrebu.
            
         
               (3)
            
            
               Látka dietylénglykol monoetyléter je uvedená v prílohe II pre hovädzí dobytok a ošípané. Zápis pre dietylénglykol monoetyléter by sa mal rozšíriť, aby sa vzťahoval na všetky prežúvavce.
            
         
               (4)
            
            
               Látka polysorbát 80 je uvedená v prílohe II k nariadeniu (EHS) č. 2377/90 pre všetky druhy určené na produkciu potravín. Tento zápis by sa mal v prípade všetkých druhov určených na produkciu potravín nahradiť všeobecným pomenovaním polyoxyetylén sorbitan monooleát, ktorý zahŕňa tak polysorbát 80, ako aj polysorbát 81.
            
         
               (5)
            
            
               Nariadenie (EHS) č. 2377/90 by sa preto malo zodpovedajúcim spôsobom zmeniť a doplniť.
            
         
               (6)
            
            
               Predtým ako sa toto nariadenie začne uplatňovať, by sa mala poskytnúť primeraná lehota na to, aby členské štáty mohli vzhľadom na ustanovenia tohto nariadenia vykonať akékoľvek potrebné úpravy vo vzťahu k povoleniam na uvedenie príslušných veterinárnych liekov na trh, udeleným v súlade so smernicou Európskeho parlamentu a Rady 2001/82/ES zo 6. novembra 2001, ktorou sa ustanovuje Zákonník Spoločenstva o veterinárnych liekoch (2).
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre veterinárne lieky,
            
         PRIJALA TOTO NARIADENIE:
   Článok 1
   Prílohy I a II k nariadeniu (EHS) č. 2377/90 sa menia a dopĺňajú v súlade s prílohou k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 8. apríla 2006.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 6. februára 2006
      
         
            Za Komisiu
         
         Günter VERHEUGEN
         
         
            podpredseda
         
      
   
   
      (1)  Ú. v. ES L 224, 18.8.1990, s. 1. Nariadenie naposledy zmenené a doplnené nariadením Komisie (ES) č. 6/2006 (Ú. v. EÚ L 3, 6.1.2006, s. 3).
   
      (2)  Ú. v. ES L 311, 28.11.2001, s. 1. Smernica naposledy zmenená a doplnená smernicou 2004/28/ES (Ú. v. EÚ L 136, 30.4.2004, s. 58).
   
      PRÍLOHA
      A.   Do prílohy I k nariadeniu (EHS) č. 2377/90 sa vkladá táto látka:
      2.   Antiparazitické činitele
      2.4.   Činitele pôsobiace proti prvokom
      2.4.1.   Deriváty triazinetrionu
      
         
                     Farmakologicky účinná(-é) látka(-y)
                  
                  
                     Marker rezídua
                  
                  
                     Druh zvierat
                  
                  
                     MRL
                  
                  
                     Cieľové tkanivá
                  
               
                     „toltrazuril
                     
                  
                  
                     toltrazuril sulfón
                  
                  
                     všetky druhy cicavcov určené na produkciu potravín (1)
                     
                  
                  
                     100 μg/kg
                  
                  
                     svalovina
                  
               
                     150 μg/kg
                  
                  
                     tuk (2)
                     
                  
               
                     500 μg/kg
                  
                  
                     pečeň
                  
               
                     250 μg/kg
                  
                  
                     oblička
                  
               
                     hydina (3)
                     
                  
                  
                     100 μg/kg
                  
                  
                     svalovina
                  
               
                     200 μg/kg
                  
                  
                     koža + tuk
                  
               
                     600 μg/kg
                  
                  
                     pečeň
                  
               
                     400 μg/kg
                  
                  
                     oblička
                  
               
      B.   Do prílohy II k nariadeniu (EHS) č. 2377/90 sa vkladajú tieto látky:
      2.   Organické zlúčeniny
      
         
                     Farmakologicky účinná(-é) látka(-y)
                  
                  
                     Druh zvierat
                  
               
                     „dietylénglykol monoetyléter
                     
                  
                  
                     všetky prežúvavce a ošípané“
                  
               
      3.   Látky všeobecne uznávané ako bezpečné
      
         
                     Farmakologicky účinná(-é) látka(-y)
                  
                  
                     Druh zvierat
                  
               
                     „polyoxyetylén sorbitan monooleát
                     
                  
                  
                     všetky druhy určené na produkciu potravín“
                  
               
      
         (1)  Nepoužívať v prípade jedincov, ktorých mlieko je určené na ľudskú spotrebu.
      
         (2)  V prípade ošípaných sa toto MRL vzťahuje na ‚kožu a tuk v prirodzených pomeroch’.
      
         (3)  Nepoužívať v prípade jedincov, ktorých vajcia sú určené na ľudskú spotrebu.“